
Criteria 7: สิ่งอำนวยความสะดวกและโครงสร้างพื้นฐาน (Facilities and Infrastructure)
7.1 The physical resources to deliver the curriculum, including equipment, material, and information technology, are shown to be sufficient. (มีทรัพยากรทางกายภาพและสิ่งอำนวยความสะดวกที่ใช้ในการดำเนินการหลักสูตร รวมถึงเครื่องมือ วัสดุอุปกรณ์และเทคโนโลยีสารสนเทศต่าง ๆ ที่เพียงพอ)
สำนักหอสมุด มหาวิทยาลัยรังสิต เป็นอาคารเอกเทศมีเนื้อที่ใช้สอยทั้งสิ้นประมาณ 9,300 ตารางเมตร สามารถบรรจุผู้อ่านได้ประมาณ 2,000 กว่าคน แบ่งออกเป็น 6 ชั้น 
	ชั้นที่ 1  ห้อง Study Room พร้อมที่นั่งกว่า 120 ที่นั่ง พร้อม Wifi  ที่ทั่วถึง จึงเหมาะสำหรับทบทวน
การเรียนรู้ด้วยตนเอง สำหรับห้องนี้ เปิดบริการ ตั้งแต่เวลา 08.30 น. จนถึง 24.00 น.
	ชั้นที่ 2  มีห้องบริการสื่อโสตทัศน์ ให้บริการสื่อโสตทัศน์ประเภทต่าง ๆ รวมถึง ทีวี และเครื่องคอมพิวเตอร์ โดยเปิดให้บริการวันจันทร์-วันศุกร์ ตั้งแต่เวลา 8.30 น. ถึง เวลา 16.30 น. มีจุดบริการ Automatic Book Return หรือบริการรับคืนอัตโนมัติด้วยตนเอง ที่สามารถคืนหนังสือได้แม้ในเวลาที่สำนักหอสมุดปิดทำการ
           ชั้นที่ 3  บริการหนังสือด้านมนุษยศาสตร์และสังคมศาสตร์ ภาษาไทยและภาษาต่างประเทศ โดยการจัด
หมวดหมู่จะจำแนกตามหมวด A ถึง หมวด P และครอบคลุมหนังสือหมวดนวนิยาย เรื่องสั้น และวรรณกรรมสำหรับเยาวชน 	 มีมุม SET Corner ซึ่งเป็นมุมที่ให้ความรู้เกี่ยวกับตลาดทุนและหุ้นจากตลาดหลักทรัพย์ มีบริการ  Group Study Room สำหรับประชุมหรือทบทวนการเรียนเป็นกลุ่มย่อย 
	ชั้นที่ 4  บริการหนังสือด้านวิทยาศาสตร์และเทคโนโลยี รวมถึงวิทยาศาสตร์สุขภาพ ทั้งภาษาไทยและภาษาต่างประเทศ โดยจำแนกตามหมวดอักษร Q ถึง หมวด Z
	ชั้นที่ 5  บริการวารสาร นิตยสาร และหนังสือพิมพ์ ทั้งฉบับปัจจุบันและฉบับล่วงเวลา โดยครอบคลุมทั้ง
ภาษาไทยและต่างประเทศ  มีมุมหมากล้อมและบอร์ดเกมที่นักศึกษาสามารถเข้ามาใช้บริการเพื่อการฝึกสมาธิหรือผ่อนคลายได้อีกด้วย
	ชั้นที่ 6  บริการหนังสือพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ 
สยามบรมราชกุมารี หนังสือเกี่ยวกับราชวงศ์จักรี และ หอจดหมายเหตุมหาวิทยาลัยรังสิตที่รวบรวมเอกสารสำคัญของมหาวิทยาลัย และมีบริการตัวเล่มปริญญานิพนธ์และงานวิจัยต่าง ๆ สำหรับค้นคว้าหรืออ้างอิงเพื่อจัดทำรายงานหรืองานวิจัยต่าง ๆ ครอบคลุมทุกสาขาวิชา	(สหส.R7.1.01)
	 
								
สำนักหอสมุดจัดเตรียมทรัพยากรทางกายภาพ สิ่งอำนวยความสะดวก อุปกรณ์การเรียนรู้ และเทคโนโลยีสารสนเทศที่เพียงพอและเหมาะสม เพื่อสนับสนุนการจัดการเรียนการสอน การศึกษาค้นคว้าด้วยตนเอง การวิจัย และการพัฒนาทักษะแห่งศตวรรษที่ 21 ของนักศึกษา อาจารย์ และบุคลากร มีการจัดพื้นที่บริการที่หลากหลายและรองรับรูปแบบการเรียนรู้ที่แตกต่างกัน ประกอบด้วยพื้นที่อ่านหนังสือส่วนบุคคล พื้นที่อ่านหนังสือแบบกลุ่ม ห้องศึกษากลุ่ม (Study Room) พื้นที่เรียนรู้ร่วมกัน (Collaborative Learning Space) พื้นที่เรียนรู้ดิจิทัล (Digital Learning Space) และพื้นที่สำหรับจัดกิจกรรมส่งเสริมการเรียนรู้ ซึ่งได้รับการออกแบบให้เอื้อต่อการเรียนรู้ การทำงานร่วมกัน และการสร้างสรรค์นวัตกรรม 
ด้านทรัพยากรสารสนเทศ สำนักหอสมุดจัดให้มีหนังสือ วารสาร สิ่งพิมพ์ต่อเนื่อง สื่อโสตทัศน์ หนังสืออิเล็กทรอนิกส์ (e-Books) วารสารอิเล็กทรอนิกส์ (e-Journals) และฐานข้อมูลวิชาการออนไลน์ที่ครอบคลุมทุกสาขาวิชาของมหาวิทยาลัย ซึ่งจำนวนทรัพยากรสารสนเทศของสำนักหอสมุดมีจำนวนทั้งสิ้น 65,266,655 รายการ  (หนังสือ 185,780 เล่ม วารสาร 537 ชื่อเรื่อง สื่อโสตทัศน์ 26,141 รายการ หนังสือพิมพ์ 2 ชื่อเรื่อง เอกสารจดหมายเหตุ 3,029 รายการ) และมีจำนวนฐานข้อมูลที่บอกรับจำนวน 12 ฐาน  โดยมีการพัฒนาทรัพยากรสารสนเทศอย่างต่อเนื่องให้สอดคล้องกับความต้องการของหลักสูตรและผู้ใช้บริการ 
ด้านเทคโนโลยีสารสนเทศ สำนักหอสมุดจัดให้มีเครื่องคอมพิวเตอร์สำหรับการสืบค้นข้อมูลและการศึกษาค้นคว้า ระบบห้องสมุดอัตโนมัติ (Integrated Library System: ILS) ระบบสืบค้นทรัพยากรสารสนเทศออนไลน์ (Web OPAC) และระบบเข้าถึงฐานข้อมูลอิเล็กทรอนิกส์จากภายนอกมหาวิทยาลัย (Remote Access) เพื่ออำนวยความสะดวกในการเข้าถึงทรัพยากรสารสนเทศได้ทุกที่ทุกเวลา  มีระบบเครือข่ายอินเทอร์เน็ตความเร็วสูง ระบบ Wi-Fi ครอบคลุมพื้นที่ให้บริการ และระบบเข้าถึงฐานข้อมูลอิเล็กทรอนิกส์จากภายนอกมหาวิทยาลัย (Remote Access) เพื่ออำนวยความสะดวกในการเข้าถึงทรัพยากรสารสนเทศได้ทุกที่ทุกเวลา (สหส.R7.1.02)

รายการหลักฐาน
1. สหส.R7.1.01 แผนผังสำนักหอสมุด
2. สหส.R7.1.02 คลิปวีดิโอแนะนำสำนักหอสมุด
